كان اخر يوم في الامتحانات النهائية في الجامعة. مجموعة من الطلبة دخلوا الفصل وهما فرحانين. دا كان اخر امتحان ليهم. كانوا عارفين انه هيبقى سهل. الدكتور قال انهم ممكن يجيبوا اي كتاب او مذكرة عايزينها. الشرط الوحيد انهم ميتكلموش مع بعض.
الدكتور وزع الورق. فرحوا لما لقوا خمس اسئلة بس. عدت تلات ساعات. الدكتور سأل، "كام واحد فيكم خلص الخمس اسئلة كلها؟" محدش من الطلبة رد.
"كام واحد خلص اربعة؟" برضه محدش رد.
"تلاتة؟ اتنين؟" الطلبة اتململوا في كراسيهم.
"واحد طيب؟ اكيد في حد خلص سؤال واحد." لكن الفصل فضل ساكت.
"دا بالظبط اللي كنت متوقعه،" قال الدكتور. "انا بس عايز اديكم درس - مع انكم خلصتوا اربع سنين دراسة، لسه في حاجات كتير متعرفوهاش." وبعدين اضاف، "كلكم هتنجحوا في الامتحان، بس افتكروا: حتى لو انتوا متخرجين من الكلية، تعليمكم لسه بيبتدي."
كام طالب نجح في الامتحان في الاخر؟
محدش فيهم. واحد بس. نصهم. كلهم.